Lego Star Wars II: The Original Trilogy

***Lego Star Wars II: The Original Trilogy*** er et action-eventyrspill utviklet av Traveller's Tales og gitt ut av LucasArts og TT Games Publishing. Spillet kom ut 11. september 2006. Spillet er en del av *[[Lego Star Wars]]*-serien. Handlingen følger den opprinnelige *[[Star Wars]]*-trilogien*, som består av [[Star Wars Episode IV: Et nytt håp|Et nytt håp]]*, *[[Imperiet slår tilbake]]* og *[[Star Wars Episode VI: Jediridderen vender tilbake|Jediridderen vender tilbake]]*. Spillet er en oppfølger til *[[Lego Star Wars: The Video Game]]*, som tok for seg de tre første filmene i *Star Wars*-sagaen. I spillet tar spilleren på seg rollen som over 50 forskjellige Lego-gjengivelser av figurene i filmserien. Man kan også lage egne figurer i spillet. Kamerabevegelsene ble forbedret sammenlignet med *Lego Star Wars: The Video Game*, i tillegg til at nivåer med kjøretøy var en større del av spillet. Det ble først vist frem under American International Toy Fair i 2006.

*Lego Star Wars II: The Original Trilogy* fikk gode anmeldelser og var kommersielt suksessfull. I åpningsuken ble det solgt 1,1 millioner eksemplarer og i mai 2009 hadde det blitt solgt over 8,2 millioner eksemplarer. Anmeldere roste spillets komiske og barnevennlige fremstilling av filmene i den originale trilogien, i tillegg til at den opprinnelige *Star Wars*-trilogien var bedre likt enn forgjengertrilogien. Spillet var også ansett som relativt lett, i tillegg til at Game Boy Advance- og Nintendo DS-versjonene av spillet ikke fikk like positive anmeldelser. Spillet mottok priser fra British Academy of Film and Television Arts og Spike TV. En tilpasset versjon av spillet ble også utviklet til mobiltelefoner, kalt *[[Lego Star Wars II Mobile]]. Lego Star Wars: The Video Game* og *Lego Star Wars II: The Original Trilogy* ble siden samlet i et separat spill kalt *[[Lego Star Wars: The Complete Saga]]* i november 2007.

## Spillet

*Lego Star Wars II: The Original Trilogy* spilles fra et tredjepersonsperspektiv og er satt i en 3D-verden med forskjellige miljøer, figurer og andre ting som ligner Lego. Selve spillet er et actioneventyr- og plattformspill, men har også kjennetegn fra puzzlesjangeren. Selve spillingen er i all hovedsak lik *Lego Star Wars: The Video Game*. Mens *Lego Star Wars: The Video Game* fulgte handlingen i *[[Den skjulte trussel]]*, *[[Klonene angriper]]* og *[[Sithene tar hevn]]*, så følger *Lego Star Wars II: The Original Trilogy* handlingen i *[[Et nytt håp]]*, *[[Imperiet slår tilbake]]* og *[[Star Wars Episode VI: Jediridderen vender tilbake|Jediridderen vender tilbake]]*. Spillet gjenforteller trilogiens handling på en komisk måte gjennom mellomsekvenser uten dialog. Spilleren tar på seg rollen som forskjellige figurer fra filmene, som har forskjellige evner og våpen. Spiller to kan bli med når som helst i spillet ved å aktivere en ekstra kontroller. I løpet av spillet kan spillerne samle inn studs, som fungerer som spillets valuta. Spillere har også en healthbar, som viser hvor mye liv spillerne har. Dette representeres med fire hjerter, som man mister hvis man tar skade. Når man mister alle fire, dør spilleren og mister en del av valutaen man har samlet inn. Studsene man mister forsvinner etter kort tid. Spilleren kommer til live igjen etter kort tid, så man har vanligvis tid nok til å samle opp det man mistet.

Spillets hovedområde er Mos Eisley Cantina, en bar på planeten Tatooine. Ved disken kan spillerne bruke studsene man har samlet for å kjøpe nye spillfigurer, kjøretøy, spilltips, i tillegg til juksekoder. I et lite område utenfor baren kan spilleren se kjøretøyene man har samlet inn. Spillet er delt opp i flere nivåer som man kan begynne på fra Mos Eisley Cantina. Hver av filmene har seks nivåer satt til forskjellige viktige steder i filmene. Spillet har også noen bonusnivåer. I løpet av nivåene må spilleren slåss mot andre Lego-figurer, bygge ting ut Lego som ligger på bakken, i tillegg til bruke kjøretøy i de forskjellige nivåene. Noen nivåer spilles bare med kjøretøy. Nivåene må først spilles i en «story»-modus, som så gjør en «free play»-modus tilgjengelig. Selve spillingen er lik i disse to modusene, men i «story»-modusen begrenses figurene man kan spille til de som var med i scenen nivået er basert på, mens i «free play»-modusen står spilleren fritt til å velge blant alle figurene i spillet som har blitt gjort tilgjengelige. Nivåene kan spilles på nytt i begge modusene for å prøve å samle inn flere studs eller finne gjemte items.

Det finnes tre forskjellige typer hemmelige items i spillet: gullfarget Lego, *minikits* og *power bricks*. I hvert enkeltnivå er det gjemt en power brick. Når spilleren plukker opp en power brick, kan man kjøpe en ekstrafunksjon fra Mos Eisley Cantina som gjør spillet lettere, for eksempel at man ikke kan bli skadet av fiender eller at studs blir mer verdifulle. Hver nivå har også ti minikits, som fungerer som deler til flere kjøretøy i *Star Wars*. Når alle ti har blitt funnet i nivået, blir spilleren belønnet med en gullfarget Lego. Å samle inn et visst antall gull-Lego gjør andre bonuser tilgjengelig, for eksempel en kran som det kommer studs ut av. Spilleren får også gullfarget Lego for å fullføre nivåer og for å samle inn et visst antall studs i et nivå. Det er totalt 99 gull-Lego i spillet. Kjøretøyene som minikitene representeres kan sees utenfor Mos Eisley Kantina. Når et kjøretøy blir fullført, kan man spille det i et bonusnivå.

## Referanser




## Eksterne lenker
* 
*